Jeg er chokeret over den behandling man som offer for en trafikulykke oplever hos Top Danmark.
Da jeg i november-måned cykler på arbejde, er jeg så uheldig at blive overset af en bilist, der kører ud fra en sidevej og rammer mig på den tværgående cykelsti.

Min cykel bliver hårdt medtaget og jeg selv er rystet og forslået. Jeg får dog talt med bilisten, som anerkender at være skyld i uheldet. Jeg får noteret hans navn, forsikringsselskab, registrerings- og policenummer.
Min cykel får jeg indleveret hos den cykelforhandler, hvor jeg har købt cyklen i sommeren ’16 (en centurion Image 18, herremodel). Deres værksted afventer herefter Top Danmarks taksator-vurdering af reparationsomkostningerne.

Jeg bliver ringet op af Top Danmarks taksator et par uger senere og han oplyser mig at værkstedsomkostningerne er vurderet til kr. 5.000 og jeg bliver i samme opringning spurgt om jeg ønsker pengene udbetalt kontant. Jeg gør taksatoren klar, at jeg blot ønsker min cykel repareret, så den kommer til at se ud som før uheldet, da jeg er glad for den cykel jeg netop har erhvervet mig.

Kort tid herefter bliver jeg kontaktet af værkstedet, der oplyser mig at cyklens nuværende stel desværre ikke længere er i produktion og at de derfor ikke kan skaffe et lignende stel. Derimod tilbyder de mig at sætte stellet fra den nyeste model på min cykel og spørger mig om jeg ønsker at se det inden de begynder på reparationen.

Dagen efter tager jeg ned for at se stellet og ser et stel som på ingen måde ligner det min cykel står med. Den nye model har ikke kun ændret farve, men også form. Det smalle og strømlinede stel som modellen tidligere havde, er blevet til et bredt og ”klodset” stel, som bringer tankerne over på noget der sidder på en el-cykel.
Derfor takker jeg pænt nej til tilbuddet om på montering af det nye stel, da dette vil resultere i et udseende på cyklen, som jeg aldrig selv ville have købt i første omgang. 

Jeg kontakter på ny Top Danmark for at opdatere dem på situationen og oplever en forståelse i telefonen, da jeg fortæller medarbejderen om forløbet. Hun fortæller at hun vil videregive samtalen til deres taksator, som vil tage stilling til de nye informationer.

Nogle dage senere bliver jeg kontaktet af taksatoren, der fra samtalens start virker angribende og med paraderne oppe. Jeg beskriver for ham hvor glad jeg har været for min cykel og at jeg valgte netop denne ud af mange andre jeg også prøvede i sommeren ’16. Blandt andet på baggrund af stellet.

Selvom jeg under hele samtalen er forklarende og holder tonen på et roligt plan, bliver han meget ubehagelig i telefonen og affejer alle mine forespørgsler. Han virker meget uforstående overfor cyklens stel har en betydning og vender til slut skylden over mod cykelhandleren, da det ifølge ham er dem der har lavet fejlen ved ikke at kunne levere samme stel.

Selvom jeg gør det klar overfor taksatoren, at stellet ikke længere er i produktion, vil han ikke flytte hans tidligere vurdering pålydende kr. 5.000 og således står jeg nu med kun med muligheden at få rep. cyklen og dermed få en cykel, jeg aldrig selv ville have købt i første omgang.
Under hele forløbet, der har varet i over 2 måneder på nuværende tidspunkt, har jeg følt at jeg har måtte forsvare mig selv for at få dækket de omkostninger jeg har haft. Her taler jeg udelukkende om materielle skader og ikke de tidsmæssige omkostninger hele denne sag har haft for mig med lægebesøg, telefonsamtaler osv.

Jeg føler virkelig at Top Danmark mangler respekt for personen bag og udelukkende kigger på egen pengepung, når det drejer som dækning af offeromkostninger i en sag hvor jeg står som tredjepart og må ”forsvare” at jeg er blevet påkørt af en af deres kunder.